"Super osmica" - omaž ranom Spilbergu
U novom filmu reditelj Džej Džej Ejbrams odaje počast filmskim klasicima kao što su „E.T. vanzemaljac“ i „Bliski susret treće vrste.
Fokusirajući se na grupu djaka koji, u nameri da snime horor film, nailaze na stvarne užase, Ejbrams je stvorio priču koja je ujedno intimna kao američka predgradja 1970-ih, i grandiozna kao i svaki film o vanzemaljcima. Ejbramsu žanr naučne fantastike nije nepoznat, pošto su njegov prethodni film bile „Zvezdane staze“, 2009. Takodje je imao podršku jednog od svojih mentora, Stivena Spilberga, koji je producent „Super osmice“. Grupa tinejdžera osmomilimetarskom kamerom snima amaterski horor film na železničkoj stanici u svom gradiću. U tom trenutku, voz koji prolazi kroz stanicu iskače iz šina. U središtu filma “Super 8” je pitanje šta je izazvalo tu nesreću, u gradiću na srednjem zapadu 1970-ih… Deca su uplašena… Voz nije slučajno iskliznuo iz šina, i vojska zna da postoje svedoci, kojima pokušava da udje u trag. Zamenik gradskog šerifa Džek Lem, kojeg glumi Kajl Čendler, pokušava da shvati šta se dešava. Grad tone u haos… Medjutim, postoji dokaz. Kada je voz izleteo iz šina, kamera koju su koristila deca je nastavila da snima. Vojska želi da se domogne te trake. Šerif Lem, koji je otac jednog od dečaka, pokušava da otkrije istinu i zaštiti svog sina. Reditelj , koji je i sam kao tinejdžer snimao filmove, odaje poštu 1970-im i žanru naučne fantastike iz dečije perspektive. U filmu takodje postoji ljubavna priča. “, priča Ejbrams. Reditelj je tesno saradjivao sa Stivenom Spilbergom, koji je producent filma. “, kaže Spilberg Na film su primetno uticali Spilbergovi klasici kao što su “E.T. vanzemaljac” i “Bliski susret treće vrste”. Ejbrams takodje koristi teme iz novijih klasika kao što su filmovi “Znaci” i “Selo” M. Najt Šjamalana, gde čudovišta vrebaju iz šume. “Super osmica” je film sa obiljem specijalnih efekata. Eksplozije su spektakularne a priča zanimljiva. Dečija glumačka ekipa je fantastična. Džoel Korni, koji glumi Džoa Lema, je novootkriveni talenat kojem je ovo prva uloga na filmu. El Fening glumi njegovu “simpatiju” – Elis Dejnard. Ona obogaćuje priču svojom prefinjenošću I osećajnošću. Film je uzbudljiv, ali pred kraj prelazi u domen kemp-estetike, podsećajući odrasle željne dobrog horora da je Super osmica u krajnjoj liniji – ipak spektakl namenjen deci.